**CONSILIUL JUDEȚEAN TIMIȘ** Anexa nr. 3

**CONTRACT-CADRU**

**Nr. \_\_\_\_\_\_\_\_ /\_\_.\_\_.2020**

**privind finanţarea acţiunilor/activităţilor din cadrul proiectului/programului^1 ................................. în anul ............**

^1 Se va menţiona proiectul/programul în cadrul căruia se regăsesc acţiunile/activităţile finanţate.

**Capitolul I - Părţile contractului:**

1. Instituţia finanţatoare **Județul Timiș** prin **Consiliul Judeţean Timiș** cu sediul în mun. Timișoara, bv. Revoluției din 1989, nr. 17, jud. Timis, cod fiscal 4358029 tel / fax: 004056406306, e-mail cjt@cjtimis.ro, cont nr. RO29TREZ24A670501203030X deschis Trezoreria Timisoara, reprezentată de Călin Ionel DOBRA, având funcţia de Preşedinte, denumită în continuare **FINANŢATOR,** pe de-o parte, şi
2. Structura sportivă ................, cu sediul în localitatea ............................, str. .............. nr. ......., judeţul/sectorul .................., telefon ..............., cod fiscal …………, cont ...................., deschis la ..................., certificat de identitate sportivă nr. .............., reprezentată prin ...................., în calitate de ..............., şi ..........................., în calitate de ................, denumit în continuare **beneficiar**, pe de altă parte,

în baza dispoziţiilor Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare, ale Legii educaţiei fizice şi sportului nr. 69/2000, cu modificările şi completările ulterioare, ale Hotărârii Guvernului nr. 884/2001 pentru aprobarea Regulamentului de punere în aplicare a dispoziţiilor Legii educaţiei fizice şi sportului nr. 69/2000 şi ale Ordinului ministrului tineretului şi sportului nr. 664/2018 privind finanţarea din fonduri publice a proiectelor şi programelor sportive, a Hotărârii Consiliului Judetean Timis nr........./2020 privind aprobarea finanțării unor structuri sportive pe anul 2020 și a Hotărârii Consiliului Judetean Timis nr.…….../2020 privind aprobarea Ghidului, a procesului verbal de selecție si evaluare a proiectelor sportive nr. ........../2020, au convenit încheierea prezentului contract.

**Capitolul II - Obiectul şi valoarea contractului**

**Articolul 1**

Obiectul prezentului contract îl constituie finanţarea proiectului/programului, respectiv a acţiunilor/activităţilor din cadrul proiectului/programului sportiv ...................................., prevăzute în anexa nr. 1.

**Articolul 2**

1. Instituţia finanţatoare repartizează structurii sportive suma de .................................... lei, pentru finanţarea acţiunilor/activităţilor prevăzute la art. 1.
2. Suma prevăzută la art. 2 alin. 1 va fi acordată Beneficiarului ca finanţare nerambursabilă în condiţiile stabilite prin Hotărârea Consiliului Judetean Timis nr……….. şi prin prezentul contract cu anexele sale (anexele nr. 1-5) care fac parte integrantă din acesta, pe care Beneficiarul, prin semnarea prezentului înscris declară că le cunoaşte şi le acceptă.
3. Suma prevăzută la art. 2 alin. 1 acordată ca finanţare nerambursabilă nu poate fi utilizată de către Beneficiar pentru activităţi generatoare de profit.
4. Suma prevăzută la art. 2 alin. 1 va fi acordată Beneficiarului ca finanţare nerambursabilă în cuantumul şi pentru categoriile de cheltuieli aprobate de către Comisia de evaluare si selecție.
5. Bugetul (Anexa 2) rămâne ferm pe toată durata de îndeplinire a contractului de finanțare nerambursabilă.

**Capitolul III - Modalităţi de plată**

**Articolul 3**

(1) Suma prevăzută la art. 2 alin. 1 se acordă după finalizarea proiectului sportiv, în tranşe (maxim 4) sau într-un avans de maxim 30% şi trei tranşe, după caz, în funcţie de perioadele de realizare a proiectului sportiv şi în funcţie de fondurile alocate de Finanţator.

(2) În cazul în care se solicită avansul din suma finanţată, beneficiarul va prezenta odată cu cererea de avans un instrument de garantare emis în condiţiile legii de o societate bancară sau de o societate de asigurări. Garanţia de returnare a avansului trebuie să fie acoperitoare (35%) atât pentru recuperarea avansului acordat, cât şi pentru repararea prejudiciilor ce ar putea fi aduse prin imobilizarea fondurilor publice, în cazul neîndeplinirii sau îndeplinirii necorespunzătoare a obligaţiilor contractuale ce derivă din acordarea avansului.

(3) În situaţia în care se solicită avansul din suma finanţată, beneficiarul se obligă să efectueze decontul avansului în cel mult 30 de zile de la data primirii acestuia, urmând ca viitoarele tranşe să se acorde ulterior decontării avansului primit. Nu se admit plăți efective decât după deducerea integrală a avansului.

(4) Cuantumul şi eşalonarea tranşelor/avansurilor se stabilesc în funcţie de etapele de realizare cuprinse în Anexa nr. 1, raportate la costurile organizatorice şi/sau durata activităţilor cuprinse în Anexa nr. 2, conform graficului de finanţare prezentat de către Beneficiar.

(5) Decontarea ultimei tranşe/decontul final se va efectua în termen de cel mult 30 zile calendaristice din momentul finalizării proiectului sportiv după ce Finanţatorul primeşte de la Beneficiar decontul de imagine, evaluarea proiectului, decontul de cheltuieli financiar-contabile - factura şi actele care justifică efectuarea cheltuielilor, dar nu mai târziu de data limită de depunere a decontului, 02.12.2020.

(6) Sumele alocate rămase necheltuite după finalizarea proiectului vor fi returnate Finanţatorului în termen de maximum 30 de zile de la momentul finalizării proiectului sportiv, dar nu mai târziu de 31.12.2020.

(7) Toate plăţile se vor efectua în baza unei solicitări scrise a Beneficiarului.

(8) Suma prevăzută la art. 2 alin. 1 va fi virată din contul Finanţatorului nr. RO29TREZ24A670501203030X deschis Trezoreria Timișoara, în contul Beneficiarului nr ..........................................., deschis la .............., potrivit legii.

**Capitolul IV - Durata contractului**

**Articolul 4**

Prezentul contract intră în vigoare la data semnării lui de către părţi şi este valabil până la data de ...................., pentru anul bugetar 2020.

**Capitolul V - Drepturile şi obligaţiile părţilor**

**Articolul 5**

Structura sportivă are următoarele drepturi şi obligaţii:

1. să utilizeze suma prevăzută la art. 2 alin. 1 exclusiv pentru finanţarea cheltuielilor aferente acţiunilor/activităţilor prevăzute în anexa nr. 1, potrivit destinaţiei stabilite prin contract în anexa nr. 2 şi în conformitate cu dispoziţiile legale în vigoare;
2. să realizeze acţiunile/activităţile prevăzute la art. , obiectivele şi indicatorii prevăzuţi în anexa nr. 3;
3. să promoveze denumirea instituţiei finanţatoare în cadrul acţiunilor/activităţilor finanţate prin modalităţile convenite între părţi;
4. să permită persoanelor delegate de instituţia finanţatoare să efectueze controlul privind modul de utilizare a fondurilor prevăzute la art. 2;
5. să contribuie cu minimum 10% din valoarea totală de finanţare a programului;
6. să întocmească şi să transmită instituţiei finanţatoare, în termen de 30 zile calendaristice de la data încheierii acţiunilor/activităţilor, următoarele documente:

– raport privind realizarea obiectivului/obiectivelor, după caz, şi a indicatorilor prevăzuţi în contract;

– raport financiar însoţit de documentele justificative de cheltuieli;

1. să restituie, în situaţia nerespectării dispoziţiilor legale şi a prevederilor prezentului contract, în termen de 15 zile de la data comunicării somaţiei de plată din partea organului de control, sumele primite, precum şi penalităţile aferente acestora, calculate potrivit dispoziţiilor legale în vigoare;
2. să respecte prevederile actului constitutiv şi ale statutului propriu, precum şi statutul şi regulamentele federaţiei sportive naţionale la care este afiliată;
3. să promoveze spiritul de fairplay, să întreprindă măsurile necesare pentru prevenirea şi combaterea violenţei şi dopajului în cadrul acţiunilor/activităţilor finanţate potrivit prezentului contract.
4. să notifice Finanţatorul în scris, în cel mai scurt timp posibil, asupra oricăror modificări pe care intenţionează să le aducă celor cuprinse iniţial în cererea de finanţare, pentru aprobarea acestora de către Finanţator, în caz contrar finanţarea alocată poate să fie retrasă.
5. Să nu ascundă Finanţatorului acte ori fapte care - dacă ar fi fost cunoscute – ar fi fost de natură să îl determine pe Finanţator să nu selecteze proiectul spre finanţare.
6. Să nu comunice date, informaţii, înscrisuri false sau eronate.
7. Să reflecte corect şi la zi, în evidenţele sale contabile, toate operaţiunile economico-financiare ale proiectului şi să le prezinte Finanţatorului ori de câte ori îi sunt solicitate. După finalizarea proiectului trebuie să depună la Consiliul Judeţean Timiş balanţa de verificare analitică care să reflecte distinct sumele încasate şi cheltuite aferente proiectului. Nedepunerea balanţei de verificare după finalizarea proiectului atrage după sine pierderea finanţărilor viitoare.
8. Să păstreze, conform prevederilor legale, toate documentele financiare care atestă desfăşurarea proiectului şi să accepte controlul şi verificările Finanţatorului în legătură cu modul de utilizare a fondurilor ce constituie finanţarea primită.
9. Să depună la sediul Consiliului Judeţean Timis în termen de cel mult 30 de zile calendaristice de la finalizarea proiectului sportiv, documentele justificative pentru bugetul total – atât pentru suma alocată de Consiliul Judeţean Timis, cât şi pentru contribuţia beneficiarului, cel puţin 10% din valoare totală a proiectului, pe fiecare linie bugetară în parte (din fiecare factură eligibilă), conform bugetului din cererea de finanţare depusă, dar nu mai târziu de termenul limită de depunere a decontului stipulat în contract şi cu activităţi a căror derulare se desfăşoară până la acest termen.
10. Să realizeze decontul de cheltuieli financiar-contabile, în termenele asumate în anexa nr. 2, pentru:

- suma alocată de către Finanţator în cuantumul şi pentru categoriile de cheltuieli prevăzute în contractul de finanțare.

- suma reprezentând contribuţia Beneficiarului prevăzută în contractul de finanţare.

r) Să permită Curţii de Conturi să exercite controlul financiar asupra derulării proiectului sportiv finanţat din fonduri publice.

s) Beneficiarul va restitui sumele primite ca finanţare nerambursabilă cu dobânzi penalizatoare în situaţia în care se va descoperi că a utilizat sumele alocate în activităţi generatoare de profit sau se va constata de organele de control că finanţarea nu este conformă normelor legale în vigoare. Beneficiarul se obligă să realizeze decontul de cheltuieli pentru fiecare tranşă conform contractului de finanţare, sumele alocate şi neutilizate se pierd, ele nu pot fi transferate/raportate pe alte tranşe.

ș) Beneficiarul se obligă ca la încheierea contractului, la solicitarea avansului şi la orice tranşă să prezinte finanţatorului certificatele fiscale din care să rezulte că nu are datorii la bugetul de stat sau la bugetul local.

t) Beneficiarul se obligă să justifice contribuţia proprie de 10% din suma finanţată la fiecare solicitare de plată, pe fiecare factură în parte, aferent liniilor bugetare aprobate.

ț) Beneficiarul se obligă să evidenţieze în mod distinct în contabilitatea analitică atât finanţarea primită de la Judeţul Timiş, cât și cheltuielile aferente proiectului în conformitate cu declarația notarială depusă. Mai mult, pentru finanţarea activităţilor sportive ale tinerilor şi copiilor trebuie să existe o distincţie clară între fluxurile financiare aferente activităţilor sportive derulate de secţia de copii şi tineret şi cele aferente activităţilor sportivilor profesionişti.

u) Beneficiarul se obligă să realizeze proiectul sportiv întocmai în modul, în perioada şi în condiţiile prevăzute prin prezentul contract la standardele cele mai ridicate.

v) Beneficiarul își asumă documentele depuse la înregistrarea decontului, completările ulterioare nefiind luate în considerare.

**Articolul 6**

(1) Instituţia finanţatoare are următoarele drepturi şi obligaţii:

a)să supravegheze şi să controleze modul de utilizare a sumei repartizate, precum şi modul de respectare a dispoziţiilor legale;

b)să plătească suma prevăzută la art. 2, astfel:

– în avans, suma de ......................, %......... din valoarea contractului/acţiunii/ activităţii, după caz situație în care beneficiarul are obligația decontării avansului în termen de 30 zile calendaristice de la acordarea acestuia;

– în termen de 30 zile calendaristice de la prezentarea documentelor prevăzute la art. 5 lit. f);

c)în cazul în care structura sportivă nu respectă prevederile prezentului contract, instituţia finanţatoare are dreptul de a solicita restituirea sumelor acordate, precum şi sistarea virării sau diminuarea sumei repartizate, după caz.

(2) Să solicite următoarele: rapoarte intermediare la fiecare tranşă, decontul de cheltuieli financiar-contabile, decontul de imagine, raportul de evaluare al proiectului sportiv întocmit conform modelului prevăzut în Anexa 4, sau orice alte date privind derularea proiectului.

(3) Să modifice unilateral cuantumul finanţării alocate sau să rezilieze contractul conform art. 10.

**Capitolul VI - Răspunderea contractuală**

**Articolul 7**

(1) Pentru neexecutarea sau executarea necorespunzătoare a obligaţiilor asumate prin prezentul contract, partea în culpă răspunde în condiţiile prezentului contract şi ale dispoziţiilor legale în vigoare.

(2) Pentru nedepunerea în termenul convenit prin prezentul contract a documentelor prevăzute la art. 5 lit. f), instituţiile finanţatoare au dreptul să perceapă penalităţi de întârziere de 0,1 % pentru fiecare zi de întârziere, calculate la valoarea avansului acordat sau la suma datorată, după caz.

**Articolul 8**

Forţa majoră exonerează de răspundere partea care o invocă, în condiţiile legii.

**Capitolul VII - Litigii**

**Articolul 9**

Divergenţele care pot apărea între părţi pe parcursul derulării prezentului contract vor face obiectul unei concilieri pe cale amiabilă. În situaţia în care aceasta nu s-a realizat, partea nemulţumită se poate adresa instanţei de judecată de la sediul finanțatorului, în condiţiile legii.

**Capitolul VIII - Dispoziţii finale**

**Articolul 10**

(1) Contractul de finanţare este reziliat de plin drept în cazul în care beneficiarul nu îşi îndeplineşte total sau parțial ori îşi îndeplineşte în mod necorespunzător sau cu întârziere obligaţiile contractuale, fără somaţie, punere în întârziere sau judecată (pact comisoriu de gradul IV), simpla notificare asupra rezilierii fiind îndestulătoare.

(2) Utilizarea alocaţiilor bugetare în alte scopuri decât cele prevăzute în contractul de finanţare este interzisă şi atrage rezilierea acestuia fără intervenţia instanţei judecătoreşti, beneficiarul urmând să fie obligat la plata daunelor-interese reprezentând atât contravaloarea finanţării cât şi beneficiul nerealizat, raportat la prejudiciile de imagine dar şi la cele materiale.

(3) În cazul în care contractul de finanţare este reziliat de plin drept, beneficiarul este obligat ca în termen de 15 de zile calendaristice să restituie Consiliului Judeţean Timis sumele primite.

(4) Odată cu restituirea sumelor primite beneficiarul datorează penalităţi de întârziere în procent de 0,1% din cuantumul obligaţiilor neachitate în termen, calculate pentru fiecare zi de întârziere, începând cu ziua acordării avansului şi până la data stingerii sumei datorate inclusiv, precum şi dobânzi legale aferente.

(5) Nerespectarea termenelor şi prevederilor din contract duce la pierderea tranşelor ulterioare, precum şi la interzicerea participării pentru obţinerea finanţării pe viitor.

**Articolul 11**

Regimul de gestionare a sumelor repartizate de instituţia finanţatoare şi controlul financiar se realizează în condiţiile legii. Angajarea, lichidarea, ordonanţarea şi plata cheltuielilor efectuate de structura sportivă în baza prezentului contract se fac potrivit normelor privind finanţele publice.

**Articolul 12**

Prevederile prezentului contract au putere deplină pentru părţi şi se constituie în norme cu caracter tehnic, financiar şi administrativ.

**Articolul 13**

(1)Modificarea clauzelor prezentului contract se face cu acordul părţilor numai pentru acţiuni viitoare şi se consemnează într-un act adiţional.

(2) Beneficiarul are obligaţia de a informa de îndată Finanţatorul, prin adresă – cel mai târziu în termen de 48 de ore de la luarea la cunoștință a modificărilor – cu privire la orice eveniment sau împrejurare viitoare de natură a cauza o modificare a acţiunilor proiectului sportiv. Bugetul rămâne ferm pe toată durata de îndeplinire a contractului de finanţare nerambursabilă. Orice modificări ulterioare semnării contractului de finanţare între liniile bugetare sau termenele de depunere a deconturilor menţionate în Anexa nr. 2 atrage rezilierea contractului. Nedepunerea deconturilor la termenele asumate prin contractul de finanțare atrage după sine pierderea finanţării şi interzicerea participării pentru obţinerea finanţării pe viitor.

(3) Informarea va conţine şi descrierea condiţiilor şi a circumstanţelor în care programul proiectului sportiv se va desfăşura sau a oricăror altor aspecte privind executarea prezentului contract.

(4) Dacă intervin modificări privind persoana Beneficiarului, acestea se comunică Finanţatorului de îndată de către Beneficiar sau de către urmaşii în drept ai acestuia.

(5) În situaţia prevăzută la art. 8, contractul încetează, în afară de cazul în care Finanţatorul hotărăşte altfel.

**Articolul 14**

Anexele nr. 1, 2, 3, 4 și 5 fac parte integrantă din prezentul contract.

**Articolul 15**

(1) Orice comunicare oficială sau cu caracter obligatoriu sau care derivă din clauzele prezentului contract ori este în strânsă legătură cu acesta, trebuie să fie făcută în scris, indicându-se numărul contractului şi titlul proiectului sportiv folosind următoarele adrese:

a) Pentru Finanţator: B-dul Revoluţiei din 1989, nr. 17, Timişoara

b) Pentru Beneficiar: [...........]

(2) Pentru comunicări curente se vor putea folosi şi următoarele adrese de e-mail:

a) Pentru Finanţator: cjt@cjtimis.ro

b) Pentru Beneficiar: [ ..........]

(3) Dovada comunicărilor prevăzute la art. 15 alin. (2) se va putea face numai prin confirmarea, chiar şi electronică, emisă de destinatarul acestor comunicări.

(4) În toate cazurile rapoartele, comunicările oficiale şi orice alte situaţii ce presupun semnătura instituţiei emitente, se transmit numai în condiţiile arătate la art. 15 alin. (1).

**Articolul 16**

Prezentul contract se încheie în 3 exemplare, dintre care două exemplare pentru instituţia finanţatoare şi un exemplar pentru structura sportivă.

|  |  |
| --- | --- |
| **Finanţator,**  **Consiliul Judeţean Timiș**  Preşedinte,  Călin Ionel DOBRA  Direcţia Buget - Finanțe, Informatizare  Director Executiv  Marcel MARCU  CFP  Consilier juridic,  Direcţia Administraţie Publică Locală  Director Executiv  Doina Adriana TĂRÎLĂ  Serviciul Cultură, Învăţământ, Minorităţi, Sport și Culte  Şef Serviciu  Adela POPA  Întocmit  …………….. | **Beneficiar,**  .....................................................  Preşedinte,  ...................................................... |

**Anexa nr. 1 la contractul-cadru**

**Structura sportivă ...........................**

**Acţiunile/Activităţile din cadrul proiectului/programului …………………………**

**..............................................................................................**

|  |  |  |  |  |  |  |
| --- | --- | --- | --- | --- | --- | --- |
| **Nr. crt.** | **Denumirea acțiunii/activității** | **Locul desfășurării** | **Perioada acțiunii** | **Nr. participanți** | **Costul acțiunii / Fonduri publice** | **Alte mențiuni** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

**Reprezentanţi legali:**

**…………………………………………………**

**(numele, prenumele, funcţia și semnătura structurii sportive)**

**Anexa nr. 2 la contractul-cadru**

**Structura sportivă ............................**

**Bugetul acţiunii/activităţii din cadrul proiectului/programului ..................................**

|  |  |  |  |  |
| --- | --- | --- | --- | --- |
| **Nr. crt.** | **Acțiunea/activitatea/categoriile de cheltuieli** | **Valoarea totală** | **Din care** | |
| **Din fonduri publice** | **Din venituri proprii ale structurii sportive** |
|  | Acțiunea/activitatea ………………….. total ………… din care:   1. Cazare……………. 2. Masă …. 3. …………… |  |  |  |
|  | Acțiunea/activitatea ………………….. total ………… din care:   1. ……………. 2. …. 3. …………… |  |  |  |
|  |  |  |  |  |
|  |  |  |  |  |
|  |  |  |  |  |

**Reprezentanţi legali:**

**…………………………………………………**

**(numele, prenumele, funcţia și semnătura structurii sportive)**

**Anexa nr. 3 la contractul-cadru**

**Structura sportivă ............................**

**Scopul, obiectivele şi indicatorii de evaluare ai proiectului/programului**

A.Scopul:

..............................................................................................

B.Obiective:

Obiectivul general: ....................................................................

Obiective specifice: ...................................................................

…………………………….....................................................................

C.Indicatori

C1. Indicatori de eficienţă (denumire, unitate de măsură):

a)..............................................................................................

b).............................................................................................

…………………………….....................................................................

C2. Indicatori fizici (denumire, unitate de măsură):

a)…............................................................................................

b).............................................................................................

……………………………......................................................................

C3. Indicatori de rezultat (denumire, unitate de măsură):

a).............................................................................................

b)..............................................................................................

……………………………....................................................................

**Reprezentanţi legali:**

**........................................................................................**

**(numele, prenumele, funcţia și semnătura structurii sportive)**

**Anexa nr. 4 la contractul-cadru**

**Raport de EVALUARE**

**Contract nr............/..................**

**Titlul proiectului:**

**Beneficiar:**

**Loc de desfăşurare:**

**Perioada:**

**Participanţi:**

**Descrierea proiectului:**

**Obiectivele propuse şi realizate:**

**Activităţi realizate conform calendarului propus iniţial:**

**Relevanţa proiectului:**

**Reprezentanţi legali:**

**........................................................................................**

**(numele, prenumele, funcţia şi semnătura structurii sportive)**

**Anexa nr. 5 la contractul-cadru**

**Structura sportivă .............................**

**ADRESĂ DE ÎNAINTARE\***

**Către :**

**Consiliul Judeţean Timiș**

Vă înaintăm alăturat decontul de cheltuieli al proiectului sportiv …………… care a avut loc în (localitatea)............................., în perioada (data)........................, în valoare de ……..…… lei, finanţat în baza contractului nr…….. din……………, conform documentelor justificative anexate:

|  |  |  |  |  |
| --- | --- | --- | --- | --- |
| **Nr.crt.** | **Felul,nr./data document** | **Emitent** | **Denumire cheltuieli** | **Valoare document** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Decontul poate cuprinde, după caz, următoarele documente:

* Listă de participanţi cu serie şi nr. act de identitate, domiciliu, CNP (dacă este cazul )
* Tabel diurnă valoare şi nr. de zile pentru care se acordă (dacă este cazul)
* Diagramă de cazare (dacă este cazul)
* Contracte civile, de autor, premii, ordin de plată, stat de plată însoţite de copie act de identitate (dacă este cazul)
* Raport de evaluare
* Semnătura preşedintelui/directorului, a contabilului (director economic) Beneficiarului.

**Reprezentanţi legali:**

**........................................................................................**

**(numele, prenumele, funcţia şi semnătura structurii sportive)**

(\*) A se scrie pe foaie cu antetul Beneficiarului, redactată la calculator.